347 



-Bom Asket, indtil han som Bettelmunk optraadte med sin nye 

 Lære. 1 



Sammenholder man nu den græske Roman med den buddhi- 

 stiske Legende, vil man finde Overeensstemmelsen saa slaaende, 

 at man ikke kan tvivle om, at Forfatteren har benyttet Legenden 

 som Ramme om sin religiøs-opbyggelige Text. 



Skuepladsen for Begivenhederne er hos begge Indien. 



Hovedpersonen er Søn af en Konge. Denne elskede sin 

 Søn meget høit, sørgede med megen Omhu for hans Opdragelse, 

 skaffede ham udmærkede Lærere, under hvis Veiledning Prindsen, 

 der var udrustet med overordentlige Aands- og Legems-Evner, 

 gjorde saadanne Fremskridt i alle de Videnskaber og Færdighe- 

 der, der hørte til en god Opdragelse, at han vakte Alles Beun- 

 dring. Kongen lod ham derhos omgive af muntre, lystige Kam- 

 merater, der stadigen førte ham fra den ene Fornøielse i den 

 anden for at beskjeftige hans Tanker og forhindre ham i at hen- 

 falde til Grublerier. Især frygtede Faderen for, at han skulde 

 blive Vidne til Noget, der kunde volde ham smertelige Følelser 

 og vække ham til alvorlig Eftertanke. Han frygtede saaledes 

 specielt for, at han skulde faae at see : 



1. en affældig Olding, 



2. en Syg, 



3. en Død, 



4. Anledning til at antage en anden Religion. 



For end yderligere at hindre saadant lod han Sønnen inde- 

 spærre inden et Palads's Mure. 2 



1 Efter Canningham, The Bhilsa Topes. London 1854. p. 20—22. Hardy, Ea- 

 stern Monachism. London 1850. p. 1 — 3. Koeppen, Die Religion des Buddha. 

 Berlin 1857. I B. S. 73 flg. 



2 I den ovenfor meddeelte Version af det buddhistiske Sagn er der ikke Tale om 

 Indespærring, men i en anden af Pallas (Samml. hist. Nachrichlen uber die Mon- 

 golischen Volkerschaften. II. S. 411—12) anført blandt Mongolerne gjængs og 

 fra Tibet indført Version berettes, at Kongen erfaredc, at Sønnen havde Hang til 

 at stifte en ny Religion og vilde forsage alle Thronens Herligheder, hvorpaa 

 det heder: „Sein koniglicher Vater wollte ihn davon abhalten und liess ihn in 

 seinem Schloss genau beobachten. Allein Churmusta Tångyri fand cin Mittel 

 ihn ans dem Arrest zu befreien." 



